**Procesverbal nga dëgjimi buxhetor me gratë nga Ferizaj**

Me datën 08.08.2024, është mbajtur dëgjimi buxhetor vetëm me gratë e qytetit të Ferizajt. Ky dëgjim buxhetor ka filluar në orën 10:00.

Hapjen e këtij dëgjimi buxhetor e ka bërë drejtorja e Financave Sebahate Ajeti-Sadiku, bashkë me udhëheqësen e zyrës për informim dhe komunikim me publikun Shyhrete Topalli.

Në hapjen e dëgjimit buxhetor drejtorja Ajeti ka thënë se ky takim është organizuar enkas vetëm me gratë, në mënyrë që të dihen sakte prioritete e tyre.

Gratë e pranishme në këtë takim, patën një numër të pakët të kërkesave.

Diellza Reka

* Të bëhet një park dhe lodra për fëmijë në fshatin Neredime te Eperme.

Vlora Aliu

* Kur pritet të bëhet funksionalizimi i çerdhes në fshatin Greme

Nazmije Ademi

* A ka mundësi në fshatin Dardani, të vendosën më shumë shporta të mbeturinave në këtë fshat, si dhe të bëhet diçka konkrete sa i përket qenve endacak në këtë fshat për shkak të rrezikut shumë të madh të tyre.

Hamide Ilazi-Prelez i Jerlive

* Të sigurohet një kombi bus për bartjen e fëmijëve të këtij fshati për në shkollë, për shkak të rrezikut të madh nga qenët endacak.

Erza Vladi

* Të bëhet ndriçimi publik në rrugën “Arsim Bega”
* Të bëhet transporti publik në zonën e parë të qytetit për shkak se në planifikimet e juaja nuk është vendosur.

Hidajete Bytyqi

* Një makinë për vjelljen e mjaltëse, si dhe nëse keni mundësi edhe disa koshere të bletëve të më jepni në vitin 2025.

Igballe Esati

* Të bëhet rregullimi i rrugës në fshatin Pojatë si dhe ndriçimi publik.

Mbylljen e këtij dëgjimi buxhetor e bëri drejtorja Sebahate Ajeti-Sadiku

Ky takim përfundoi në orën 11:20.

Procesmbajtëse

Shyhrete Topalli